Gandia mostra tot el suport als afectats per la DANA amb una declaració institucional conjunta
22 novembre 2024

## Gandia mostra tot el suport als afectats per la DANA amb una declaració institucional conjunta22 novembre 2024Última actualització: 22 novembre 2024

![](../gestion/img/e858ebbecaa361e86c8d099b23cd8e1bbd4403801e99546f47fdc30944b2a24d.jpg)  
  

El ple ordinari del mes de novembre celebrat hui ha acordat una declaració institucional consensuada per tots els grups municipals amb motiu que de la DANA del 29 d'octubre. Prèviament a la celebració del plenari ha tingut lloc un minut de silici per les víctimes i els afectats de la catàstrofe.

  
El document mostra el compromís i la solidaritat de la ciutat de Gandia amb les persones i els municipis afectats, així com el suport total a les organitzacions, als diferents operatius de rescat i ajuda, a les institucions i administracions involucrades en la gestió d'aquesta catàstrofe, mostrant el seu agraïment a la immensa onada ciutadana de solidaritat.  
L'acord trasllada els condols a les famílies i afins a les persones mortes, així com una ràpida recuperació per a tots aquells que hagen patit ferides, lesions o danys materials, alhora que posa tots els mitjans disponibles de la ciutat per ajudar els afectats.

  
Paral·lelament, se sol·licita la creació d'una Comissió d'Investigació a les Corts Valencianes i al Congrés dels Diputats per tal de recollir tota la informació relativa a la gestió de la DANA, i es demana a Generalitat, Diputació de València i govern central la posada en marxa de totes les ajudes que siguen necessàries.